ਡੀ ਕੇ ਰਵੀ
ਡੋਡਾਕੋਪੱਲੂ ਕਰੀਅੱਪਾ ਰਵੀ (10 ਜੂਨ 1979 – 16 ਮਾਰਚ 1915), ਜਿਹਨੂੰ ਆਮ ਤੌਰ ਉੱਤੇ ਡੀ ਕੇ ਰਵੀ ਕਿਹਾ ਜਾਂਦਾ ਹੈ, ਇੱਕ ਭਾਰਤੀ ਰਾਜ ਅਧਿਕਾਰੀ ਸੀ। ਉਹ ਕਰਨਾਟਕਾ ਕਾਡਰ ਦੇ 2009 ਬੈਚ ਦਾ ਭਾਰਤੀ ਪ੍ਰਸ਼ਾਸਕੀ ਸੇਵਾ (ਆਈ ਏ ਐੱਸ) ਅਫ਼ਸਰ ਸੀ। ਇੱਕ ਗੁਣੀ ਅਤੇ ਸਮਰੱਥ ਪ੍ਰਸ਼ਾਸਕ ਵਜੋਂ ਇਹਨੂੰ ਸਭ ਤੋਂ ਪਹਿਲਾਂ ਪ੍ਰਸਿੱਧੀ ਕੋਲਰ ਜ਼ਿਲ੍ਹੇ ਦੇ ਡੀਸੀ ਵਜੋਂ ਮਿਲੀ ਜਿੱਥੇ ਉਹਨੇ ਜ਼ਿਲ੍ਹੇ ਵਿੱਚ ਬਿੱਫਰੇ ਹੋਏ ਗ਼ੈਰ-ਕਨੂੰਨੀ ਰੇਤ ਮਾਫ਼ੀਏ ਖ਼ਿਲਾਫ਼ ਸਰਕਾਰੀ ਮੋਰਚਾ ਖੋਲ੍ਹਿਆ ਸੀ। ਚੌਦਾਂ ਮਹੀਨਿਆਂ ਦੀ ਨੌਕਰੀ ਮਗਰੋਂ ਅਕਤੂਬਰ 2014 ਵਿੱਚ ਕਰਨਾਟਕਾ ਸਰਕਾਰ ਨੇ ਇਹਦਾ ਤਬਾਦਲਾ ਬੰਗਲੌਰ ਵਿੱਖੇ ਤਜਾਰਤੀ ਕਰਾਂ ਦੇ ਵਧੀਕ ਕਮਿਸ਼ਨਰ ਵਜੋਂ ਕਰ ਦਿੱਤਾ ਜਿੱਥੇ ਜਾ ਕੇ ਇਹਨੇ ਟੈਕਸ ਤੋਂ ਕਤਰਾਉਂਦੀਆਂ ਹਕੀਕੀ ਜਾਇਦਾਦ ਦੀਆਂ ਕੰਪਨੀਆਂ ਉੱਤੇ ਕਈ ਛਾਪੇ ਮਾਰੇ। ਵਧੀਕ ਕਮਿਸ਼ਨਰ ਲੱਗਣ ਤੋਂ ਪੰਜ ਮਹੀਨੇ ਮਗਰੋਂ 16 ਮਾਰਚ 2015 ਨੂੰ ਭੇਤ-ਭਰੇ ਹਲਾਤਾਂ ਵਿੱਚ ਇਹ ਬੰਗਲੌਰ ਵਿਖੇ ਆਪਣੀ ਰਿਹਾਇਸ਼ ਵਿੱਚ ਮੁਰਦਾ ਪਾਇਆ ਗਿਆ।